Document ID: 32004R1499

KOMISIJAS REGULA (EK) Nr. 1499/2004
(2004. gada 24. augusts)
attiecībā uz atsevišķiem izņēmuma pasākumiem Beļģijas olu sektora tirgus atbalstam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EKK) Nr. 2771/75 par kopējā tirgus organizāciju olu sektorā (1) un jo īpaši tās 14. pantu,
tā kā:
(1)
Sakarā ar putnu gripas parādīšanos atsevišķos ražošanas reģionos Beļģijā, ar Komisijas 2003. gada 25. aprīļa Lēmumu 2003/289/EK par aizsardzības pasākumiem attiecībā uz putnu gripu Beļģijā (2) šajā dalībvalstī tika pieņemti veterinārie un tirdzniecības izrobežojumi. Sekojoši, perēšanai paredzēto olu pārvadāšana un tirdzniecība Beļģijā uz laiku tika aizliegta.
(2)
Perēšanai paredzēto olu brīvas pārvadāšanas ierobežojumi, kas izpaudās kā veterināru pasākumu piemērošana, radīja risku nopietni aizkavēt perēšanai paredzēto olu tirgu Beļģijā. Beļģijas iestādes pieņēma tirgus atbalsta pasākumus, kas piemērojami ierobežotam laika posmam un attiecībā uz perēšanai paredzētajām olām. Šie pasākumi paredzēja iespēju perēšanai paredzētās olas, kuru nodošana inkubācijai vairs nebija iespējama, izmantot olu produkcijas pārstrādē.
(3)
Šie pasākumi deva pozitīvu risinājumu attiecībā uz perēšanai paredzēto olu tirgu un olu tirgu vispār. Tādējādi ir pamats piemērot izņēmuma pasākumus tirgus atbalstam Regulas (EKK) Nr. 2771/75 14. panta izpratnē un sniegt palīdzību, kas ļautu kompensēt daļu ekonomisko zaudējumu, kas radušies līdz ar perēšanai paredzēto olu pārstrādi olu produkcijā.
(4)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
1. Perēšanai paredzēto olu (KN kods 0407 00 19) izmantošana pārstrādei, kas realizēta starp 2003. gada 16. aprīli un 5. maiju un ko pieņēmušas Beļģijas iestādes pēc lēmuma 2003/289/EK stāšanās spēkā, ir uzskatāma kā izņēmuma pasākums tirgus atbalstam Regulas (EKK) Nr. 2771/75 14. panta izpratnē.
2. Šī panta 1. punktā paredzētā pasākuma ietvaros kompensācija ir:
-
0,097 eiro par perēšanai paredzēto olu šķirnei “gaļas vistas”, kas piešķirami kopējam maksimālajam daudzumam 5 372 000 gab.,
-
0,081 eiro par perēšanai paredzēto olu šķirnei “dējējvistas”, kas piešķirami kopējam maksimālajam daudzumam 314 000 gab.,
-
0,265 eiro par perēšanai paredzēto olu šķirnei “pavairošanas vistas”, kas piešķirami kopējam maksimālajam daudzumam 99 000 gab.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 24. augustā

Labels: 3
17
18
6